钦定古今图书集成/理学汇编/学行典/第240卷 > 吕汲〈子机〉
## 钦定古今图书集成/理学汇编/学行典/第240卷 > 吕汲〈子机〉

按《金华府志》：“吕汲，字仲修，永康人。少嗜学，至老不辍。
读书务穷理，而于百家数术靡不旁通其说。养亲具
必丰，族人贫者，月有廪，年当入学者，家有塾，邻里有
急，必周之。岁歉为粥食饿者，所活千百计。至自奉乃
极俭薄。甫逾弱冠，大盗窃发，官军进讨，强起其父懋
以乡导，汲随行，身践重山，探其巢穴，事平，口不言功”，
识者推其雅量。晚益务韬晦，自号“水西翁。”子机，字审
言，刻意于学，通《春秋左氏》大旨。好读《资治通鉴》，而窥
其理乱得失之源。孝于父而敬于兄，事必咨而后行。
抚育二妹逮于有家。待宾客朋友有礼乐。赈乡人之
急，人或怀崄巇以相倾，忍弗与较，绰有父风。